મૂળ દાહોદ જિલ્લાના તત્કાલીન ઝાલોદ તાલુકાના (હાલમાં સંજેલી તાલુકો) રણધીકપુર ગામના બિલ્કીસબાનુ ત્રીજી માર્ચ ૨૦૦૨ના રોજ બપોરના સુમારે  પોતાની બહેન અને બાળકો સહિત કુટુંબના ૨૦ સભ્યો સાથે એક ટેમ્પો ગાડીમાં પોતાના ગામ રણધીકપુરથી પીપલોદ તરફ જઇ રહ્યા હતા ત્યારે તત્કાલીન રાજ્ય સત્તાધીશો પ્રેરિત ૨૦૦૨ના હત્યાકાંડની શરૂઆત થઈ ચૂકી હતી અને આ લોકોને કઈંક અજુગતું થવાના ભણકાર લાગતાં આખું ટોળું રણધીકપુરથી પીપલોદની વચ્ચે મહીસાગર નદીના પટમાં મુખ્ય માર્ગથી એક ડુંગરની આડમાં સંતાયા, મોડી રાત્રે બે વાગ્યાના સુમારે આખું ટોળું પાણીની તરસ સંતોષવા નજીકના હેન્ડપમ્પ પાસે ગયું ત્યાં જ હેન્ડપમ્પના અવાજથી નજીકમાં જ રહેલા નરાધમો આખા ટોળા પર તૂટી પડ્‌યા અને બધા જ મૃતકોને આ નારાધમોએ પોતાનું પાપ છુપાવવા સારું આ જ નદીના પટમાં દફનાવી દીધા જો કે આ કેસ ફરી રીઓપન થતા બધા જ મૃતકોને નદીના પટમાંથી કાઢી પોષ્ટમોર્ટમ કરી આગળની કાર્યવાહી હાથ ધરાઇ હતી.